4635 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

14 ΙΟΥΛΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

491 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάκληση της 31066/27.4.88 κοινής απόφασης των Υπουργών 
Εθνικής Οικονομίας και Εργασίας μόνο ως προς το μέρος που 
αφορά τη χρηματοδότηση του Τ.Ο.Ε.Β. Κρύας Λαψίστας Ιωαν- 
νίνων. 1 

Χορήγηση άδειας άσκησης επαγγέλματος Κοινωνικού Λειτουργού 
στη Μαρία Μάργαρη του Μιλτιάδη. 2 

Χορήγηση άδειας άσκησης επαγγέλματος Κοινωνικού Λειτουργού 
στην Κονδύλω Κοράκη του Παναγιώτη . 3 

Κήρυξη ως αρχαιολογικού χώρου οικοπέδων με ταφικά μνημεία 
στην Ιερά Οδό . 4 

Διαπίστωση αριθμού προσωρινών θέσεων στην Επιθ/ση Δασών Πε- 
ριφ. Ανατολικής Μακεδονίας και Θράκης . 5 

Διαπιστωτική Πράξη προσωρινής θέσεως που εκδίδεται μετά την 
κατάταξη προσωπικού με σχέση εργασίας Ιδιωτικού Δικαίου ορι¬ 
σμένου χρόνου, σε προσωρινή θέση αόριστου χρόνου. 6 

Ψήφισή νέου Οργανισμού Εσωτερικής Υπηρεσίας της Κοινότητας 
Τριχωνίου, Ν. Αιτωλ/νίας . 7 

Ψήφιση νέου Οργανισμού Εσωτερικής Υπηρεσίας της Κοινότητας 
Καψοράχης Ν. Αιτωλ/νίας. 8 

Ψήφιση νέου Οργανισμού Εσωτερικής Υπηρεσίας της Κοινότητας 
Λεσινίου Ν. Αιτωλ/νίας .'. 9 

Έγκριση πρόσληψης προσωπικού του Περιφερειακού Γενικού Νοσο¬ 
κομείου Ασκληπιείο Βούλας βάσει του ΚΕΦ.Β' του Ν.993/79, 
όπως τροποποιήθηκε με το Ν. 1476/84 . 10 

Προσαρμογή στις διατάξεις του Ν. 1586/86 του Οργανισμού Εσω¬ 
τερικής Υπηρεσίας της Κοινότητας Κορύτιανης Ν. Θεσπρω¬ 
τίας .11 


Σύσταση προσωρινών οργανικών θέσεων με σχέση εργασίας ιδιωτι¬ 
κού δικαίου αόριστου χρόνου στο Νομαρχιακό Ταμείο Καρδίτσας 12 
Διαπίστωση αυτοδίκαιης σύστασης προσωρινών θέσεων ιδιωτικού 
δικαίου αόριστου χρόνου στη Δ/νση Τεχν. Υπηρεσιών Ν. Λευκά¬ 
δας . 13 

Τροποποίηση και προσαρμογή του Οργανισμού Εσωτερικής Υπηρε¬ 
σίας της Κοινότητας Λιπαρού Ν. Πέλλας στις διατάξεις του Ν. 
1586/86.14 

Υπαγωγή του προσωπικού της Κοινότητας Ταυρωνίτη Ν. Χανιών 
στις διατάξεις του Ν. 1188/81.15 

Ψήφιση ΟΕΥ της Κοινότητας Κολυμβαρίου Ν. Χανιών.16 

Υπαγωγή του προσωπικού της κοινότητας Γεωργιούπολης Ν. Χα¬ 
νιών στις διατάξεις του Ν. 1181/81.17 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 31538 (1) 

Ανάκληση της 31066/27.4.88 κοινής απόφασης των Υπουργών Εθνι¬ 
κής Οικονομίας και Εργασίας μόνο ως προς το μέρος που αφορά τη 

χρηματοδότηση του Τ.Ο.Ε.Β. Κρύας Λαψίστας Ιωαννίνων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2 : Το αριθ. 104007/14.6.88 έγγραφο του ΟΑΕΔ με το οποίο μας 
υπέβαλε απόσπασμα πρακτικού της 304/7.6.88 συνεδρίασης του Διοι¬ 
κητικού Συμβουλίου του κατά την οποία αποφασίστηκε η υποβολή πρό¬ 
τασης για την ανάκληση της αριθμ. 31066/27.4.88 κοινής απόφασης 
των Υπουργών Εθν. Οικονομίας και Εργασίας, μόνο ως προς το σημείο 
που αφορά τη χρηματοδότηση του Τ.Ο.Ε.Β. Κρύας Λαψίστας Ιωαννί¬ 
νων, αποφασίζουμε: 

Ανακαλούμε την 31066/27.4.88 κοινή απόφαση των Υπουργών 
Εθνικής Οικονομίας και Εργασίας, μόνο ως προς το σημείο που αφορά 
τη χρηματοδότηση του Τ.Ο.Ε.Β. Κρύας Λαψίστας Ιωαννίνων, επειδή 
για τον ανωτέρω φορέα εκκρεμεί δικαστική υπόθεση για ορισμένες πα¬ 
ραλείψεις που έγιναν από μέρους του σε προηγούμενη υπογραφείσα σύμ¬ 
βαση για την κατασκευή κοινωφελών έργων. 

Η νέα αυτή σύμβαση δεν υπεγράφη από το φορέα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Ιουνίου 1988 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

ΠΑΝ. ΡΟΥΜΕΛΙΩΤΗΣ ΓΙΩΡΓ. ΓΕΝΝΗΜΑΤΑΣ 

Αριθ. Γ6α/1461 (2) 

Χορήγηση άδειας άσκησης επαγγέλματος Κοινωνικού Λειτουργού στη 
Μαρία Μάργαρη του Μιλτιάδη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1461/30.6.88 έχει χορηγηθεί στη Μαρία Μάργαρη 
του Μιλτιάδη άδεια άσκησης επαγγέλματος Κοινωνικού Λειτουργού. 

Αθήνα, 30 Ιουνίου 1988 
Με εντολή Υπουργού 
Ο Διευθυντής 

X. ΠΑΠΑΔΟΠΟΥΛΟΣ 

Αριθ. Γ6α/1419 (3) 

Χορήγηση άδειας άσκησης επαγγέλματος Κοινωνικού Λειτουργού στην 
Κονδύλω Κοράκη του Παναγιώτη. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1419/30.6.88 έχει χορηγηθεί στην Κονδύλω Κο¬ 
ράκη του Παναγιώτη άδεια άσκησης επαγγέλματος Κοινωνικού Λει¬ 
τουργού. 

Αθήνα, 30 Ιουνίου 1988 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- 4 -- 

Αριθ. ΥΠΠΟ/ΑΡΧ/Α1 /Φ03/18564/778 (4) 

Κήρυξη ως αρχαιολογικού χώρου οικοπέδων με ταφικά μνημεία στην 

Ιερά Οδό. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. 0-Ε/Φ.09/32530/8.8.86 (ΦΕΚ 548/τ.β'/12.8.86) 
για μεταβίβαση αρμοδιότητας και δικαιώματος υπογραφής «Με εντολή 


Υπουργού». 

2. Τις διατάξεις του Κ.Ν. 5351/1923 «περί Αρχαιοτήτων». 

3. Την αριθ-2/30.3.88 Πράξη του Τοπικού Συμβουλίου Μνημείων 
Στερεάς Ελλάδας, αποφασίζουμε: 

Κηρύσσουμε ως αρχαιολογικό χώρο: 

1. Ολόκληρο το επί της Ιεράς Οδού (περιοχή Χαϊδαρίου) οικόπεδο 
ιδιοκτησίας Ευαγγέλου Βλασιάδη και Σοφίας Καντή, μαζί με το ρυμο- 
τομηθέν τμήμα του, όπως ορίζεται με λοξή διαγράμμιση στο σχέδιο που 
συνοδεύει την απόφαση. 

2. Το τμήμα του γειτονικού οικοπέδου ιδιοκτησίας.Καλλιόπης Κυ- 
ριακίδου και Μ. Πετροχείλου, μαζί με το ρυμοτομηθέν τμήμα του αμέ¬ 
σως μετά την .οικοδομική γραμμή, όπως ορίζεται με λοξή διαγράμμιση 
στο συνοδευτικό σχέδιο. 

Η κήρυξη γίνεται για την αποτελεσματικότερη προστασία των ταφι- 
κών μνημείων, που αποκαλύφθηκαν στα παραπάνω οικόπεδα, δεδομέ¬ 
νου ότι είναι τα καλύτερα διατηρημένα από όσα αποκαλύφθηκαν μέχρι 
τώρα σ’ ολόκληρη τη διαδρομή της αρχαίας Ιεράς Οδού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Ιουνίου 1988 
Με εντολή Υπουργού 
Ο Ειδικός Γραμματέας 
ΓΙΩΡΓΟΣ ΘΩΜΑΣ 




-1ΡΟΜΟΚΑΙΤΟΟ 

Α Ρ ίΟ. 3259 (5) 

Διαπίστωση αριθμού προσωρινών θέσεων στην Επιθ/ση Δασών Περιφ. 

Ανατολικής Μακεδονίας και Θράκης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις δ/ξεις της παρ. 4 του άρθρου Γτης αριθ. ΔΙΠΙΔ/Φ42/24/ 
11440/31.12.86 κοινής Υπουργικής Απόφασης, «Ρύθμιση θεμάτων 
προσωπικού ιδιωτικού δικαίου» που κυρώθηκε με τις δ/ξεις του άρθρου 
25 του Ν. 1735/87 και συμπληρώθηκε με την αριθ. ΔΙΠΙΔ/Φ42/63/ 
11056/31.12.1987 (ΦΕΚ 781/31.12.87 Τ.Β.) κοινή Υπουργική 
απόφαση. 

2. Την αριθ. 151/3.9.1987 απόφαση του Γενικού Γραμματέα Περι¬ 
φέρειας Α.Μ. ΘΡ. «Ανάθεση άσκησης αρμοδιοτήτων του Γενικού Γραμ¬ 
ματέα της Περιφέρειας στους Προϊσταμένους των Περιφερειακών Υπη¬ 
ρεσιών». 

3. Την αριθ. 3190/17.6.1988 απόφασή μας για την κατάταξη 
προσ. ιδ. Δικαίου σε προσωρινές θέσεις αόριστου χρόνου, αποφασίζουμε: 

Διαπιστώνουμε τη μία προσωρινή θέση ιδιωτικού δικαίου αόριστου 
χρόνου που συστάθηκε με την παραπάνω απόφασή μοις: 

Ειδικότητα Θέση 

Εργάτης 1 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καβάλα, 20 Ιουνίου 1988 
Ο Γενικός Γραμματέας 
ΒΑΓΓΕΛΗΣ ΡΟΓΚΑΚΟΣ 

-♦- 

Αριθ. 3775 (6) 

Διαπιστωτική Πράξη προσωρινής θέσεως που εκδίδεται μετά την κατά¬ 
ταξη προσωπικού με σχέση εργασίας Ιδιωτικού Δικαίου ορισμένου 

χρόνου, σε προσωρινή θέση αόριστου χρόνου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις της παρ. 4 του άρθρου 1 της αριθμ. ΔΙΠΙΔ/Φ.42/ 
24/11440/31.12.86 Κοινής Απόφασης «Ρύθμιση θεμάτων προσωπι¬ 
κού Ιδιωτικού Δικαίου» που κυρώθηκε με τις διατάξεις του άρθρου 25 
του Ν. 1735/87 και συμπληρώθηκε με την αριθμ. ΔΙΠΙΔ/Φ.42/63/ 
11056/31.12.87 (ΦΕΚ 781/31.12.87 Τ.Β.) Κοινή Υπουργική 
Απόφαση. 

2. Τις διατάξεις του αριθμ. 3/84 Π.Δ. (ΦΕΚ 3 Τ.Α/84) «Μεταβί¬ 
βαση αρμοδιοτήτων στους Νομάρχες σε θέματα κατάστασης προσωπι¬ 
κού Ιδ. Δικαίου». 

3. Την 896/27.4.88 απόφασή μας «περί μεταβιβάσεως αρμοδιοτή¬ 
των στους προϊσταμένους υπηρεσιών δικαιοδοσίας μας». 

4. Την αριθμ. 3444/24.6.1988 απόφασή μας για την κατάταξη 
προσωπικού Ιδ. Δικαίου σε προσωρινή θέση αόριστου χρόνου, αποφασί¬ 
ζουμε: 

Διαπιστώνουμε τον αριθμό των προσωρινών θέσεων Ιδ. Δικαίου αόρι¬ 
στου χρόνου που συστάθηκε με την παραπάνω απόφασή μας κατά ειδι¬ 
κότητα ήτοι: 

Ειδικότητες Θέσεις 

Δασολόγοι 1 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 28 Ιουνίου 1988 

Ο Γενικός Γραμματέας 
ΓΙΑΝΝΗΣ ΠΑΝΟΥΤΣΟΣ 


Αριθ. ΕΣ 15316 (7) 

Ψήφιση νέου Οργανισμού Εσωτερικής Υπηρεσίας της Κοινότητας Τρι- 
χωνίου, Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των Νόμων 1188/81 «περί κυρώσεως του κώδικος 
περί καταστάσεως προσωπικού ΟΤΑ» και 1586/86 «περί βαθμολογι¬ 
κής διάρθρωσης των θέσεων του Δημοσίου, Νομικών Προσώπων Δημο¬ 
σίου Δικαίου και των ΟΤΑ και άλλες διατάξεις» και του Π.Δ/τος 37α/ 
1987. 

2. Την 53560/59/6.8.1986 γενική διαταγή του Υπουργείου Εσω¬ 
τερικών με την οποία παρέχονται οδηγίες για την ψήφιση Ο.Ε.Υ. Δή¬ 
μων και Κοινοτήτων. 

3. Την 2/5.4.88 (θέμα 13ο) γνωμοδότηση του Υπηρεσιακού Συμ¬ 
βουλίου άρθρου 14 του Ν. 1586/86. 

4. Την 8/2.3.88 απόφαση του Κοινοτικού Συμβουλίου που εστάλη 
με το 127/3.3.88 έγγραφο σχετικά με το αντικείμενο του θέματος, 
αποφασίζουμε: 

Εγκρίνουμε την 8/2.3.88 απόφαση του Κοινοτικού Συμβουλίου Τρι- 
χωνίου που αφορά την ψήφιση του νέου Οργανισμού Εσωτερικής Υπη¬ 
ρεσίας της Κοινότητας Τριχωνίου ως κατωτέρω: 

Άρθρο 1 

Συγκρότηση υπηρεσιών. Η υπηρεσία της Κοινότητας συγκροτείται 
από τη Διοικητική Υπηρεσία. 

Άρθρο 2 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως εξής: Μία θέση γραμματέα του κλάδου ΔΕΙ με βαθ¬ 
μούς Γ-Α. 

Άρθρο 3 

Προσόντα διορισμού - καθήκοντα 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, άδειες, τις μεταβολές υπηρε¬ 
σιακής κατάστασης, το προβάδισμα, τις ποινές, τη λύση της υπαλληλι¬ 
κής σχέσης, τήν ιατροφαρμακευτική περίθαλψη και νοσοκομειακή, τα 
έξοδα κηδείας των μόνιμων υπαλλήλων που προβλέπονται από τον ορ¬ 
γανισμό ρυθμίζονται από τις διατάξεις του Ν. 1188/81 και των Δια¬ 
ταγμάτων που εκδίδονται σε εκτέλεση του νόμου αυτού. 

Άρθρο 4 

Αρμοδιότητες και Αντικείμενα της Διοικητικής Υπηρεσίας 

Ο Γραμματέας της Κοινότητας: 

α. Μεριμνά για την τήρηση του βιβλίου επίπλων και σκευών και τη 
διαφύλαξη αυτού. 

β. Μεριμνά για την τήρηση και φύλαξη των προβλεπόμενων από το 
Νόμο βιβλίων της Κοινότητας, των φακέλων του αρχείου και τη σφρα¬ 
γίδα της Κοινότητας. 

γ. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της κοινότητας πλην της απόρρη¬ 
της, αφού προηγουμένως τεθεί υπόψη του προέδρου χωρίς καθυστέρηση 
και γίνουν οι δέουσες ενέργειες. 

δ. Την τήρηση των πρακτικών των συνεδριάσεων του Κ.Σ., η κατα¬ 
χώρισή τους στο βιβλίο πρακτικών αυτού, τη μέριμνα για την υπογραφή 
του και την έκδοση αντιγράφων. 

ε. Την κατάρτιση με τον πρόεδρο σχεδίου του Πρ/σμού της Κοινότη¬ 
τας, τη σύνταξη και συνυπογραφή με τον πρόεδρο της Κοινότητας των 
βεβαιωτικών καταλόγων, επιβολής, βεβαίωσης και είσπραξης των εν 
γένει κοινοτικών εσόδων και τη διεξαγωγή της εν γένει λογιστικής υπη¬ 
ρεσίας της Κοινότητας. 

στ. Την ενημέρωση του προέδρου για την πορεία των οικονομικών 
της Κοινότητας και η προσυπογραφή με τον πρόεδρο των X. της Κοινό¬ 
τητας. 

ζ. Την προσυπογραφή, όλων των σχεδίων των προς υπογραφή εγ¬ 
γράφων και όλων των πιστοποιητικών και πινάκων που προβλέπονται 
ισχύουσες διατάξεις. 

η. Την επιμέλεια, κατάρτιση του προγράμματος τέλεσης Δημοσ. Κοι¬ 
νοτικών Εορτών και Δεξιώσεων. 

θ. Τη φροντίδα για τη λειτουργία των υπηρεσιών της Κοινότητας 
ύδρευσης, φωτισμού, άρδευσης κ.λπ. ή και πάσης άλλης δημιουργηθει- 

σομένης υπηρεσίας στο μέλλον. 

ι. Τήρηση και φύλαξη των μητρώων αρρένων Δημοτολογίων και Λη¬ 
ξιαρχικών βιβλίων. 

ια. Τη διεξαγωγή κάθε υπηρεσίας που απορρέει από την ενάσκηση 
αρμοδιοτήτων, οι οποίες ανατίθενται στην Κοινότητα από Νόμους και 
Διατάγματα κ.λπ. 

Αυτός ο Οργανισμός ισχύει από τη δημοσίευσή του στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μεσολόγγι, 23 Ιουνίου 1888 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΤ 
- 4 —- 

Αριθ. ΕΣ 15318 (8) 

Ψήφιση νέου Οργανισμού Εσωτερικής Υπηρεσίας της Κοινότητας Κα¬ 
ψοράχης Ν. Αιτωλ/νϊας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των Νόμων 1188/81 «περί κυρώσεως του Κώδικος 
περί καταστάσεως προσωπικού ΟΤΑ» και 1586/86 «περί βαθμολογι¬ 
κής διάρθρωσης των θέσεων του Δημοσίου, Νομικών Προσώπων Δημο¬ 
σίου Δικαίου και των ΟΤΑ και άλλες διατάξεις» και του Π. Δ/τος 37α/ 
1987. 

2. Την 53560/59/6.8.1986 γενική διαταγή του Υπουργείου Εσω¬ 
τερικών με την οποία παρέχονται οδηγίες για την ψήφιση Ο.Ε.Υ. Δή¬ 
μων και Κοινοτήτων. 

3. Τη 2/5.4.88 (θέμα'18) γνωμοδότηση του Υπηρεσιακού Συμβου¬ 
λίου άρθρου 14 του Ν. 1586/86. 

4. Την 5/1988 απόφαση του κοινοτικού Συμβουλίου που εστάλη με 
το 102/26.2.88 έγγραφο σχετικά με το αντικείμενο του θέματος, απο¬ 
φασίζουμε: 

Εγκρίνουμε την 5/1988 απόφαση του Κοινοτικού Συμβουλίου Κα¬ 
ψοράχης που αφορά την ψήφιση του νέου Οργανισμού Εσωτερικής Υπη¬ 
ρεσίας της Κοινότητας Καψοράχης, ως κατωτέρω: 

Άρθρο 1 

Η υπηρεσία της Κοινότητας συγκροτείται από τη Διοικητική και Οι¬ 
κονομική υπηρεσία. 

Αρθρο 2 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως εξής: 

I. ΜΟΝΙΜΟ ΠΡΟΣΩΠΙΚΟ 

α. Μία (1) θέση γραμματέα του κλάδου ΔΕΙ με βαθμούς Γ-Α. 

Άρθρο 3 

Το κατά το προηγούμενο άρθρο προσωπικό της Κοινότητας για το 
διορισμό, τα καθήκοντα, τους περιορισμούς, το χρόνο εργασίας, την 
αστική ευθύνη, τα δικαιώματα, τις άδειες, τις μεταβολές υπηρεσιακής 
καταστάσεως, το προβάδισμα, τις ποινές, τη λύση της υπαλληλικής 
σχέσης, την ιατροφαρμακευτική και νοσοκομειακή περίθαλψη, τα έξοδα 
κηδείας των μόνιμων υπαλλήλων που προβλέπονται από τον οργανισμό 
ρυθμίζονται από τις διατάξεις του Ν. 1188/1981 και των διαταγμά¬ 
των που εκδίδονται σε εκτέλεση του Νόμου αυτού. Ακόμη δε κατά το 
προηγούμενο άρθρο το προσωπικό της Κοινότητας κατανέμεται κατά 
υπηρεσία με απόφαση του Προέδρου ανάλογα με τις εκάστοτε παρουσια- 
ζόμενες ανάγκες της υπηρεσίας. 

Άρθρο 4 

Αρμοδιότητες και αντικείμενα 
της Διοικητικής Υπηρεσίας 

Ο Γραμματέας της Κοινότητας ρυθμίζει τη λειτουργία των υπηρε¬ 
σιών της Κοινότητας, ενεργεί ό,τι επιβάλλεται για την οργάνωση αυτών 
και δίνει οδηγίες σε ζητήματα υπηρεσιακής φύαεως, εισηγείται στον 
Πρόεδρο μέτρα που χρειάζονται για την εύρυθμη λειτουργία και αποδο- 
τικότητα. Επιλαμβάνεται σε όλα τα θέματα που απασχολούν την Κοινό¬ 
τητα, παρακολουθεί τη νομοθεσία που ενδιαφέρει την Κοινότητα, έχει 
την επιμέλεια της όλης γραφικής εργασίας της Κοινότητας σύμφωνα 
πάντοτε με τις ισχύουσες διατάξεις της Νομοθεσίας των εγκυκλίων δια¬ 


ταγών ως και των διατάξεων του παρόντος κανονισμού. Αποσφραγίζει 
την αλληλογραφία της Κοινότητας πλην της απορρήτου, τη χαρακτηρί¬ 
ζει, την οποία αμέσως θέτει υπόψη του Προέδρου της Κοινότητας, ενερ¬ 
γεί αυτή και συντάσσει τα πάσης φύσεως έγγραφα και τα οποία μονο¬ 
γραφεί πρωτού δοθούν στον Πρόεδρο για υπογραφή. 

Παρίσταται στις συνεδριάσεις του Κοινοτικού Συμβουλίου και τηρεί 
τα πρακτικά αυτού. 

Τηρεί το εμπιστευτικό πρωτόκολλο της Κοινότητας και το Αρχείο. 

Επιμελείται για την έγκαιρη κατάρτιση του προϋπολογισμού και 
απολογισμού της Κοινότητας. 

Επιμελείται της διεξαγωγής και διεκπαιρεώσεως των πάσης φύσεως 
Διοικητικών και οικονομικών καθηκόντων εκλογών, απογραφών κ.λπ. 
όπως επίσης και της προπαρασκευής και τέλεσης των κοινοτικών εορ¬ 
τών δεξιώσεων κ.λπ. 

Εκδίδει τα χρηματικά εντάλματα πληρωμών της Κοινότητας και 
επιμελείται των δημοπρασιών αυτής. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μεσολόγγι, 23 Ιουνίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΤ 

-φ- 

Αριθ. ΕΣ 15336 (9) 

Ψήφιση νέου Οργανισμού Εσωτερικής Υπηρεσίας της Κοινότητας Αεσι- 
νίου Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των Νόμων 1188/81 «περί κυρώσεως του Κώδικος 
περί καταστάσεως προσωπικού ΟΤΑ» και 1586/86 «περί βαθμολογι¬ 
κής διάρθρωσης των θέσεων του Δημοσίου, Νομικών Προσώπων Δημο¬ 
σίου Δικαίου και των ΟΤΑ και άλλες διατάξεις» και του Π. Δ/τος 37α/ 
1987. 

2. Την 53560/59/6.8.1986 γενική διαταγή του Υπουργείου Εσω¬ 
τερικών. με την οποία παρέχονται οδηγίες για την ψήφιση Ο.Ε.Υ. Δή¬ 
μων και Κοινοτήτων. 

3. Τη 2/5.4.88 (θέμα 8) γνωμοδότηση του Υπηρεσιακού Συμβου¬ 
λίου άρθρου 14 του Ν. 1586/86. 

4. Τη 14/1988 απόφαση του κοινοτικού Συμβουλίου που εστάλη 
με το 214/88 έγγραφο σχετικά με το αντικείμενο του θέματος, αποφα¬ 
σίζουμε: 

Εγκρίνουμε τη 14/88 απόφαση του Κοινοτικού Συμβουλίου Λεσι- 
νίου που αφορά την ψήφιση του νέου Οργανισμού Εσωτερικής Υπηρε¬ 
σίας της Κοινότητας Λεσινίου, ως κατωτέρω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΟΙΝΟΤΗΤΑΣ ΛΕΣΙΝΙΟΥ 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται σε μια υπηρεσία τη Διοικη¬ 
τική. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Η οργανική σύνθεση και διαβάθμιση του προσωπικού της Κοινότη¬ 
τας έχει ως κάτωθι: 

Μία (1) θέση γραμματέα, κατηγορίας ΔΕ, Κλάδου ΔΕΙ Διοικητικού 
με διαβάθμιση Γ-Α. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ Κ.ΛΠ. 

Τα προσόντα διορισμού του προσωπικού της Κοινότητας που προ- 
βλέπεται από τον παρόντα Ο.Ε.Υ., τα δικαιώματα και υποχρεώσεις αυ¬ 
τού, ρυθμίζονται από τους εκάστοτε ισχύοντες Νόμους και Διατάγματα 
«περί καταστάσεως προσωπικού Τοπικής Αυτοδιοικήσεως κ.λπ.». 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΔΙΟΙΚΗΤΙΚΗΣ ΥΠΗΡΕΣΙΑΣ 

Στη Διοικητική Υπηρεσία υπάγονται όλες οι αρμοδιότητες που έχει η 
Κοινότητα ή πρόκειται να ανατεθούν από Νόμους, Διατάγματα κ.λπ. σ’ 
αυτήν και η υπηρεσία της διεξάγεται από το Γραμματέα της Κοινότη¬ 
τας, ο οποίος (ενδεικτικά): 

α) Μεριμνά για την τήρηση των φακέλων τον Αρχείου και των βι¬ 
βλίων που εκ των Νόμων προβλέπεται να τηρούνται στην Κοινότητα 
και ενημερώνει αυτά (Δημοτολόγια, Μ.Α. οικονομικά κ;λπ.) 

β) Τηρεί τα πρακτικά των συνεδριάσεων του Κοιν. Συμβουλίου και 
μεριμνά για την έκδοση αντιγράφων. 

γ) Καταρτίζει, με τη συνεργασία του Προέδρου, τον προϋπολογισμό 
της Κοινότητας, συντάσσει και προσυπογράφει τους βεβαιωτικούς κα¬ 
ταλόγους των εν γένει κοιν. εσόδων, εκδίδει και προσυπογράφει τα 
εντάλματα πληρωμής και ενημερώνει για την πορεία των οικονομικών 
της Κοινότητας, διεξάγοντας έτσι την όλη λογιστική υπηρεσία της Κοι¬ 
νότητας. 

δ) Προσυπογράφει όλα τα σχέδια των προς υπογραφή εγγράφων, πι¬ 
στοποιητικών και πινάκων και 

ε) Παραλαμβάνει και αποσφραγίζει την όλη αλληλογραφία της Κοι¬ 
νότητας σημειώνοντας επ’ αυτής την ημερομηνία παραλαβής και πρω- 
τοκολλεί αυτήν αφού τεθεί υπόψη του Προέδρου της Κοινότητας, ενερ¬ 
γεί δε αναλόγως των υποδείξεων του Προέδρου και μόνον. 

Η μέριμνα φυλάξεως της σφραγίδας της Κοινότητας είναι ευθύνη του 
Προέδρου της Κοινότητας. 

Το Αρχείο είναι στη διάθεση του Προέδρου της Κοινότητας χωρίς πα¬ 
ρέμβαση του Γραμματέα. 

Κλειδιά της εισόδου του Γραφείου της Κοινότητας έχουν ο Πρόεδρος, 
ο Αντιπρόεδρος, ο Γραμματέας καί η Καθαρίστρια. 

Άρθρο 5 

Ο παρών Οργανισμός Εσωτερικής Υπηρεσίας της Κοινότητας ισχύει 
από της κατά Νόμο δημοσιεύσεώς του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μεσολόγγι, 23 Ιουνίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

-♦- 

Αριθ. ΥΓ. 217550 (10) 

Έγκριση πρόσληψης προσωπικού του Περιφερειακού Γενικού Νοσοκο¬ 
μείου Ασκληπιείο Βούλας βάσει του ΚΕΦ.Β' του Ν.993/79, όπως 

τροποποιήθηκε με το Ν. 1476/84. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1) Τις διατάξεις του Ν. 993/79, όπως τροποποιήθηκε με το Ν. 
1476/84. 

2) Το άρθρο 5 του Ν. 1408/83. 

3) Την παραγρ. 1 της αριθ. 17/1065/20.3.84 πράξης της τριμε¬ 
λούς επιτροπής Υπουργών. 

4) Την αριθ. Α3/οικ. 16080/εγκ. 62/8.11.85 εγκύκλιο του Υπ. 
Υγείας, Πρόνοιας και Κοιν. Ασφαλίσεων. 

5) Την αριθ. 25633/18.9.87 κοινή απόφαση των Νομαρχών Αττι¬ 
κής και Πειραιά «περί αναθέσεως ασκήσεως αρμοδιοτήτων» όπως τρο¬ 
ποποιήθηκε μεταγενέστερα. 

6) Το αριθ. 8789/21.6.88 έγγραφο του Νοσοκομείου Ασκληπιείο 
Βούλας. 

7) Τις ανάγκες του Νοσοκομείου Ασκληπιείο Βούλας όπως αυτές 
αναφέρονται στο 10/9.6.88 πρακτικό του Δ.Σ. του ανωτέρω Νοσοκο¬ 
μείου, αποφασίζουμε: 

Εγκρίνουμε τη 10/9.6.88 απόφαση του Δ.Σ. του Περιφερειακού Γε¬ 
νικού Νοσοκομείου Ασκληπιείο Βούλας που αφορά την άμεση πρόσληψη 
10 Διπλωματούχων Αδελφών τριετούς φοιτήσεως και 20 εργατών - ερ¬ 
γατριών προς κάλυψη επειγουσών αναγκών του Νοσοκομείου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 23 Ιουνίου 1988 

Ο Νομάρχης 
ΕΥΤ. ΚΟΝΤΟΜΑΡΗΣ 


Αριθ. ΕΣ. 7633 (11) 

Προσαρμογή στις διατάξεις του Ν. 1586/86 του Οργανισμού Εσωτερι¬ 
κής Υπηρεσίας της Κοινότητας Κορύτιανης Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις: α) Του Ν. 1586/86, β) του Ν. 1476/84, γ) του 
άρθρου 12 τουΝ. 1188/81 και δ) του Π.Δ. 37α/87. 

2. Τις αριθμ. 53560/6.8.86 και 75643/16,1.87 εγκυκλίους του 
Υπουργείου Εσωτερικών. 

3. Τη 15/1988 απόφαση του κοινοτικού συμβουλίου Κορύτιανης με 
την οποία προσαρμόζεται ο Οργανισμός Εσωτερικής Υπηρεσίας της 
Κοινότητας Κορύτιανης καθώς και την 5/88 γνωμοδότηση του Υπηρε¬ 
σιακού Συμβουλίου, αποφασίζουμε: 

Εγκρίνουμε τη 15/1988 απόφαση του κοινοτικού συμβουλίου Κορύ¬ 
τιανης με την οποία προσαρμόζεται ο Οργανισμός Εσωτερικής Υπηρε¬ 
σίας της Κοινότητας αυτής στις διατάξεις του Ν. 1586/86 ως εξής: 

Η οργανική σύνθεση, διαβάθμιση και διάρθρωση της κοινότητας Κο¬ 
ρύτιανης θυάμιδος Θεσπρωτίας ορίζεται: 

ΔΙΟΙΚΗΤΙΚΟ ΠΡΟΣΩΠΟ 

Μία (1) θέση κατηγορίας ΔΕ, Κλάδου ΔΕΙ Διοικητικού με βαθμούς 
Γ-Α (ασκούντα έργα κοινοτικού γραμματέα). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηγουμενίτσα, 29 Ιουνίου 1988 
Ο Νομάρχης 
ΠΑΝ. ΣΚΑΛΤΣΑΣ 

-♦- 

Αριθ. 3208 (12) 

Σύσταση προσωρινών οργανικών θέσεων με σχέση εργασίας ιδιωτικού 

δικαίου αόριστου χρόνου στο Νομαρχιακό Ταμείο Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις ΔΙΠΙΔ/Φ42/24/11440/31.12.86 και ΔΙΠΙΔ/Φ42/ 63/ 
11056/31.12.87 Κοινές Υπουργικές αποφάσεις. 

2. Τη ΔΙΠΙΔ/Φ90/241/8519/21.10.87 εγκύκλιο του Υπουργού 
Προεδρίας της Κυβέρνησης. 

3. Τη γνωμοδότηση του Κοινού Υπηρεσιακού Συμβουλίου υπαλλή¬ 
λων ΝΠΔΔ Νομού Καρδίτσας που διατυπώθηκε στο πρακτικό 1 της 
23.5.88. 

4. Την αριθ. 165/15/10.6.88 απόφαση του Διοικητικού Συμβου¬ 
λίου του Ν.Τ. 

5. Την απόφασή μας 3207/15.6.88 για την κατάταξη σε προσωρι¬ 
νές θέσεις ιδιωτικού δικαίου αόριστου χρόνου, σύμφωνα με το άρθρο 1 
της Κοινής απόφασης ΔΙΠΙΔ/Φ42/24/11440/ 31.12.86 ενός (1) 
χειριστή διαμορφωτήρα και τεσσάρων (4) οδηγών αυτοκινήτων που εί¬ 
χαν προσληφθεί με σχέση εργασίας ιδιωτικού δικαίου ορισμένου χρόνου 
σε μη οργανικές θέσεις για τις ανάγκες της Υπηρεσίας του Ν.Τ., διαπι¬ 
στώνουμε: 

Τη δημιουργία μιας (1) προσωρινής θέσης χειριστή διαμορφωτήρα 
και τεσσάρων (4) προσωρινών θέσεων οδηγών αυτοκινήτων με σχέση 
εργασίας ιδιωτικού δικαίου αόριστου χρόνου που καταργούνται αυτοδί¬ 
καια μόλις κενωθούν με οποιοδήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καρδίτσα, 15 Ιουνίου 1988 
Ο Νομάρχης 
Μ. ΧΡΥΣΟΧΟΙΔΗΣ 

-ψ- 

Αριθ. ΤΥ 1377/Φ. 2.2.1 (13) 

Διαπίστωση αυτοδίκαιης σύστασης προσωρινών θέσεων ιδιωτικού δι¬ 
καίου αόριστου χρόνου στη Δ/νση Τεχν. Υπηρεσιών Ν. Λευκά¬ 
δας. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις τουΝ. 1735/87 (ΦΕΚ 195Α/87) και της ΔΙΠΙΔ/ 
Φ42/63/11056/31.12.87 κοινής Υπουργικής απόφασης αναφορικά 
με σύσταση προσωρινών θέσεων ιδιωτικού δικαίου αόριστου χρόνου και 

2. Την ΤΥ 1159/ΦΕ/28.6.88 απόφασή.μας που κατατάχθηκε το 

προσωπικό με σύμβαση εργασίας ιδιωτικού δικαίου ορισμένου χρόνου 
της Υπηρεσίας μας σε προσωρινές θέσεις ιδιωτικού δικαίου αόριστου 
χρόνου που σοστάθηκαν με την απόφαση κατάταξης ισάριθμες με το 
προσωπικό που κατατάχθηκε και αντίστοιχες με τις ειδικότητες του 
προσωπικού αυτού, αποφασίζουμε: 

Διαπιστώνουμε το συνολικό αριθμό των κατά ειδικότητα προσωρινών 
θέσεων ιδιωτικού δικαίου αόριστου χρόνου της Δ/νσης Τεχν. Υπηρε¬ 
σιών Νομού Λευκάδας που συστάθηκαν με την απόφαση κατάταξης του 
αντίστοιχου προσωπικού ήτοι: 

1. Χειριστών πλωτής γέφυρας θέσεις πέντε (5). 

Οι ανωτέρω θέσεις καταργούνται αυτοδίκαια μόλις κενωθούν με 
οποιονδήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λευκάδα, 29 Ιουνίου 1988 

Ο Νομάρχης 
Θ. ΚΟΛΙΟΠΑΝΟΣ 

-φ- 

Αριθ. 7890 (14) 

Τροποποίηση και προσαρμογή του Οργανισμού Εσωτερικής Υπηρεσίας 
της Κοινότητας Λιπαρού Ν. Πέλλας στις διατάξεις του Ν. 1586/ 
86 . 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1) Τις διατάξεις των άρθρων 2, 12 και 320 του Ν. 1188/81, 5 και 
10 του Ν. 1476/1984. 

2) Τις διατάξεις του Ν. 1586/86 και του Π.Δ. 37α/87. 

3) Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 5 του Ν. 1188/81 που διατυπώθηκε στο άρθ. 2/88 πρακτικό 
θέμα (16ο). 

4) Την αριθ. 12/88 απόφαση του Κοινοτικού Συμβουλίου Λιπαρού 
που αφορά τροποποίηση και προσαρμογή του Οργανισμού Εσωτερικής 
Υπηρεσίας της Κοινότητας, στις διατάξεις του Ν. 1586/.1986. 

5) Τις διατάξεις του άρθρου 153 του ΔΚΚ (Π.Δ. 76/85). 

6) Τις 53560/6.8.86, 75643/16.1.87 και 27111/13.7.87 
εγκυκλίους Υπουργείου Εσωτερικών, αποφασίζουμε: 

Εγκρίνουμε την αριθ. 12/88 απόφαση του Κοινοτικού Συμβουλίου 
Λιπαρού η οποία αφορά τροποποίηση και προσαρμογή του Οργανισμού 
Εσωτερικής Υπηρεσίας της Κοινότητας, στις διατάξεις του Ν. 1586/ 
86, όπως αναλυτικά ορίζεται σ’ αυτή, ώστε η διάρθρωση και διαβάθ- 
μιση των .υπηρεσιών της Κοινότητας να έχει ως εξής: 

ΜΕΡΟΣ Α' 

«Γραμματεία» με τις εξής θέσεις: 

ΜΟΝΙΜΟ ΠΡΟΣΩΠΙΚΟ 
ΔΙΟΙΚΗΤΙΚΟ ΠΡΟΣΩΠΙΚΟ 
1. ΚΑΤΗΓΟΡΙΑ Δ.Ε. 
α. Κλάδος ΔΕΙ Διοικητικού 
Μία θέση με βαθμούς Γ-Α 
ΜΕΡΟΣ Β' 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ 
ΧΡΟΝΟΥ 

α.Μία θέση εργάτη για την εξυπηρέτηση των αναγκών της υπηρε¬ 
σίας ύδρευσης με σύμβαση εργασίας Ι.Δ. αόριστου χρόνου. 

Μοναδικός προϊστάμενος της υπηρεσίας είναι ο Πρόεδρος της Κοινό¬ 
τητας. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Έδεσσα, 24 Ιουνίου 1988 
Με εντολή Νομάρχη 
Ο Διευθυντής 
Σ. ΒΟΥΛΓΑΡΙΔΗΣ 

-φ_- 

Αριθ. 6467 (15) 

Υπαγωγή του προσωπικού της Κοινότητας Ταυρωνίτη Ν. Χανιών στις 

διατάξεις του Ν. 1188/81. 

Ο ΝΟΜΑΡΧΗΣ ΧΑΝΙΩΝ 

Με την 6467/23.6.88 απόφαση του Νομάρχη Χανιών, έγινε η υπα¬ 
γωγή του προσωπικού της Κοινότητας Ταυρωνίτη στις διατάξεις του Α' 
μέρους του Ν. 1188/81, επειδή υπάρχουν όλες οι νόμιμες προϋποθέ¬ 
σεις. 

Χανιά, 23 Ιουνίου 1988 
Με εντολή Νομάρχη 
Ο Δ/ντής κ.α.α. 

ΕΜΜΑΝΟΥΗΛ ΚΑΤΣΑΝΕΒΑΣ 
-♦- 

Αριθ. 6472 (16) 

Ψήφιση ΟΕΥ της Κοινότητας Κολυμβαρίου Ν. Χανιών, 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1) Τις διατάξεις του άρθρου 12 του Ν. 1188/81 «περί καταστάσεως 
προσωπικού ΟΤΑ». 

2) Τις όμοιες του Ν. 1586/1986 «Βαθμολογική διάρθρωση των θέ¬ 
σεων του Δημοσίου, νομικών προσώπων δημοσίου δικαίου και των 
ΟΤΑ και άλλες διατάξεις» και του Π.Δ. 37Α/1987. 

3) Τις 53560/8.8.86 και 27111/13.7.87 εγκυκλίους του ΥΠ- 
ΕΣ. 

4) Την 35/87 απόφαση του Κ. Σ/λίου Κολυμβαρίου, με την οποία 
ψηφίζεται ο ΟΕΥ της Κοινότητας. 

5) Τη 14/1988 σύμφωνη γνωμοδότηση του Υπηρεσιακού συμβου¬ 
λίου άρθρου 14 παρ. 9 Ν. 1586/86 που διατυπώθηκε στο 2/ 
28.3.1988 πρακτικό του, αποφασίζουμε: 

Εγκρίνουμε την 35/87 απόφαση του Κοινοτικού Συμβουλίου Κο¬ 
λυμβαρίου, με την οποία ψηφίζεται ο ΟΕΥ της Κοινότητας, ο οποίος πε¬ 
ριλαμβάνει πέντε άρθρα και παρουσιάζει την παρακάτω σύνθεση και 
διαβάθμιση θέσεων στο άρθρο 2 αυτού: 

α) Μία θέση γραμματέα κλάδου ΔΕΙ Δ/κού με βαθμούς Γ-Α. 

Κατά τα λοιπά ισχύει ο ΟΕΥ της Κοινότητας, όπως αυτός ψηφίστηκε 
με την 35/1987 απόφαση του Κ.Σ. Κολυμβαρίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χανιά, 23 Ιουνίου 1988 
Με εντολή Νομάρχη 
Ο Δ/ντής κ.α.α. 

ΕΜΜΑΝΟΥΗΛ ΚΑΤΣΑΝΕΒΑΣ 

-φ- 

Αριθ. 2409 (17) 

Υπαγωγή του προσωπικού της κοινότητας Γεωργιούπολης Ν. Χανιών 
στις διατάξεις του Ν. 1181/81. 

Ο ΝΟΜΑΡΧΗΣ ΧΑΝΙΩΝ 

Με τη 2409/1988 απόφαση του Νομάρχη Χανιών, έγινε η υπα¬ 
γωγή του προσωπικού της κοινότητας Γεωργιούπολης στις διατάξεις 
του Α' μέρους του Ν. 1188/81, επειδή συντρέχουν όλες οι νόμιμες 
προϋποθέσεις. 

Χανιά, 23 Ιουνίου 1988 
Με εντολή Νομάρχη 
Ο Διευθυντής κ.α.α. 

ΕΜΜΑΝΟΥΗΛ ΚΑΤΣΑΝΕΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


